હજુ સુધી શીનાની હત્યા અંગે પોલીસ સુધી કોણે બાતમી પહોંચાડી તે અંગે કોઇ જ વિશ્વસનીય કે સત્તાવાર ખુલાસો થયો નથી, પરંતુ મુંબઇ અને દિલ્હીમાં વહેતી થયેલી વાતો પરથી એવો નિર્દેશ મળે છે કે તેની પાછળ કોઇ વગદાર અને સ્થાપિત હિતોનો હાથ છે. આ તત્ત્વો કોઇ પણ ભોગે ઇન્દ્રાણીના પતિ અને સ્ટાર ઇન્ડિયાના પૂર્વ વડા પીટર મુખરજીને કાનૂની દાવપેચમાં ફસાવવા માગે છે. મુંબઇના પોલીસ કમિશનર રાકેશ મારિયાને જ્યારે આ શીનાના લાપતા થવા અંગેની અને તેની હત્યાની જાણ કરવામાં આવી હતી ત્યારે ઇન્દ્રાણી વિદેશમાં હતી.